**BILAG 7 til Side til side vejledning – Book Creator bogen “Hellefiskenes by”**

**Hellefisken, side 22-25**

Dette bilag hører til arbejdet på side 22-25 i Book Creator bogen *Hellefiskenes by*.

Her er spørgsmålene som eleverne bliver stillet på side 24-25, med tilhørende svar.

* **Det er en arktisk fladfisk**
	+ *Spørgsmål*: Hvad er en fladfisk?
	+ *Svar*: Fladfisk har en flad krop, hvor maven er trykket sammen i siderne. Ofte vandrer det ene øje på venstre eller højre side af fisken. Som regel lever fladfisk på bunden.
* **Det er en benfisk**
	+ *Spørgsmål*: Hvad er en benfisk?
	+ *Svar*: En benfisk er bl.a. kendetegnet ved at skelettet består af benvæv. De adskiller sig fra bruskfisk, hvis skelet består af brusk som ofte er forkalket.
* **Den kan blive op til 130 cm lang**
	+ *Spørgsmål*: Er der nogen fisk der kan blive længere?
	+ *Svar*: Grønlandshajen, som er en bruskfisk, kan blive op til 5 meter
* **Den kan veje op til 45-50 kg**
	+ *Spørgsmål*: Er der nogen fisk der kan veje mere?
	+ *Svar*: Grønlandshajen kan veje over 1000 kg. Hvalhajen kan veje op til 21,5 ton.
* **Den kan blive mindst 50 år**
	+ *Spørgsmål*: Er der nogen fisk der kan blive ældre?
	+ *Svar*: Grønlandshajen kan blive mellem 250 og 400 år gammel.
* **Hunnen er normalt størst**
	+ *Spørgsmål*: Er det altid sådan i dyreriget?
	+ *Svar*: Ofte er hunnen størst. Til gengæld pynter hannerne sig gerne for at tiltrække hunnerne.
* **Den lægger op til 60.000 æg**
	+ *Spørgsmål*: Er det standard for fisk?
	+ *Svar*: Det er forskelligt. Stenbideren f.eks. lægger op til 200.000 æg.
* **Den gyder fra maj til august**
	+ *Spørgsmål*: Hvad betyder at gyde?
	+ *Svar*: Gydning er fisks formering. Det kan f.eks. foregå ved at ægceller og sædceller frigives i vandet, hvorefter befrugtningen finder sted.
* **Det er en altædende rovfisk**
	+ *Spørgsmål*: Hvilke fisk er ikke altædende rovfisk?
	+ *Svar*: Et eksempel på en fisk der ikke er altædende rovfisk, er lodden. Den spiser plankton.
* **Det venstre øje sidder på siden af kroppen**
	+ *Spørgsmål*: Er det sådan hos alle fladfisk?
	+ *Svar*: Nej, hos nogle fladfisk er det højre øje der er vandret om på siden. Sådan er det f.eks. hos pighvarren.
* **Det er en bentopelagisk art**
	+ *Spørgsmål*: Hvad betyder bentopelagisk?
	+ *Svar*: Det betyder at hellefisken såvel opholder sig på bunden af havet som i de frie vandmasser.
* **De største hellefisk kan være kannibaler**
	+ *Spørgsmål*: Er der andre dyr der er kannibaler?
	+ *Svar*: Ja, der er masser eksempler på kannibalisme i dyreriget. Og det er ikke kun hos fisk. Her kan bl.a. nævnes orangutang, kongekobra og blæksprutte.